- Hindi News
- National
- दो तिहाई पार्षदों ने नप के अधिकारियों और ठेकेदारों पर जड़े अनियमितताओं के आरोप
दो तिहाई पार्षदों ने नप के अधिकारियों और ठेकेदारों पर जड़े अनियमितताओं के आरोप
लगभगदो तिहाई पार्षदों ने नगर परिषद के अधिकारियों ठेकेदारों पर विकास कार्यों में अनियमितताएं बरतने का आरोप लगाया है।
बुधवार को नगर पार्षदों ने बैठक की। इसके बाद 21 नगर पार्षदों ने अपनी मांगों को लेकर बैठक की। बैठक में नगर में हो रहे विकास कार्यों में नप के अधिकारियों ठेकेदारों पर अनियमितता का आरोप लगाते हुए नगर परिषद के कार्यकारी अधिकारी, प्रशासक, शहरी निकाय विभाग के निदेशक डीसी को ज्ञापन भी भेजा। नगर पार्षदों का आरोप है कि शहर में विकास कार्य चल रहे हैं, लेकिन ये कार्य नगर पार्षदों के संज्ञान में नहीं है। ठेकेदार नगर परिषद के अधिकारियों से मिलीभगत कर अपनी मनमर्जी से विकास कार्य करवा रहे हैं। अनेक विकास कार्यों से संबंधित भुगतान नगर परिषद अधिकारी गुपचुप तरीके से संबंधित ठेकेदारों को कर चुके हैं। इन विकास कार्यों के बिलों की अदायगी से पहले संबंधित क्षेत्र के नगर पार्षदों से जांच करवानी चाहिए कि विकास कार्य सही ढंग से हुए हैं या नहीं ताकि वास्तविक स्थिति का पता चल सके। पार्षदों ने नप अधिकारियों से मांग की है कि शहर में पर्याप्त संख्या में स्ट्रीट लाइट लगाई जाएं। इसके अलावा सफाई व्यवस्था को चुस्त दुरूस्त रखने के लिए 200 सफाई कर्मचारियों की नियुक्ति की जाए। ज्ञापन में यह भी कहा गया है कि नगर परिषद के कर्मचारी निर्धारित समय पर कार्यालय नहीं पहुंचते। इसके कारण लोगों को अपने काम करवाने में भारी दिक्कतों का सामना करना पड़ रहा है।
विकास कार्यो में अनियमिताओं को लेकर आपस में बातचीत करते नगर पार्षद।
tgl_Latn sot_Latn hin_Deva hin_Deva hin_Deva hin_Deva hin_Deva